આ બેઠકમાં શહેર પ્રમુખે ખારીકટ કેનાલ અને નવા વિસ્તારોમાં વિકાસકાર્યોની વાત કરતાં મુખ્યમંત્રીએ તરત જ ખારીકટ કેનાલને પ્લાનિંગમાં લઇ લો તેમ જણાવતાં કમિશનર મુકેશકુમારે ખારીકટ કેનાલની જગ્યાએ રોડ બનાવવાનો રૂ. ૩૭૦ કરોડનો અંદાજ તૈયાર જ છે તેવી માહિતી આપી હતી. સૂત્રોએ કહયું કે, ખારીકટ કેનાલની જગ્યાનો સદઉપયોગ કરી અંડરગ્રાઉન્ડ વિશાળ કેનાલની સાથે સાથે પાણી અને ગટર લાઇનો નાખી શકાશે અને કેનાલ ઉપર રોડ બનાવી દેવાશે તો પૂર્વનાં પટ્ટાની સિકલ બદલાઇ જશે અને નાગરિકોને મોટામાં મોટી રાહત થઇ જશે.